
1. Nav atbalstāma autobusu maršrutu tīkla neapdomāta būtiska samazināšana, jo tā primāri ietekmēs iedzīvotājus un to mobilitātes iespējas - nokļūšanu uz darba vietām, izglītības, veselības, valsts un pašvaldību iestādēm. 

2. Sabiedriskā transporta pakalpojumu ilgtermiņa līguma izpildes laikā kopš 2021. gada būtiski pieaugušas pārvadājumu nodrošināšanas izmaksas. Satiksmes ministrijas informatīvajā ziņojumā nav pietiekami izvērtēta kara darbības Ukrainā ietekme uz resursu cenu būtisko sadārdzinājumu kopš 2022. gada un tā ietekme uz pārvadātājiem izmaksājamo kompensāciju apmēru. Līdz ar to būtu nepieciešams izvērtēt faktiskā izmaksu pieauguma ietekmi uz ilgtermiņa līgumu izpildi un nodrošināt tam atbilstošas kompensācijas. 

3. Neatbalstam pievadpārvadājumu pilnīgu integrāciju ar dzelzceļa transportu kā sabiedriskā transporta sistēmas mugurkaulu, ņemot vērā AS “Pasažieru vilciens” infrastruktūras, vilcienu tehniskā stāvokļa, komforta, kā arī pieejamības cilvēkiem ar kustību traucējumiem neatbilstību mūsdienu prasībām.

4. Nav atbalstāma pilnīga pāreja uz bezskaidras naudas norēķiniem autobusos, jo atsevišķos maršrutos, īpaši pierobežas teritorijās un mežainos apvidos, nav pietiekama mobilo sakaru pārklājuma, lai nodrošinātu šādu norēķinu nepārtrauktu darbību.

